Hej Telenord. 

Jeg skriver til jer for at klage over en utrolig dårlig oplevelse og behandling i jeres butik i Århus, Søndergade. 
Jeg havde i september 2016 købt et mobilt bredbånd 100Mbit igennem jer.  Efter et par måneder begyndte internet signalet at forsvinde pludseligt og det gav problemer når jeg skulle caste til mit TV. Gradvist blev det værre og værre, og mandag d. 13 marts 2017 gik jeg så ned med mit produkt i butikken i Søndergade. 
Jeg talte med en af jeres medarbejdere, Jane, som sagde den skulle til reparation og der ville gå mellem 5-10 hverdage før jeg fik den retur. Da de var løbet tør for ekstra routere, fik jeg en Iphone 4 med hjem og kunne caste fra mens jeg ventede på at få routeren retur. 
Torsdag d. 16. marts fik jeg en sms om at min router var modtaget på værkstedet.

Fredag d. 28. marts havde jeg stadig ikke hørt noget fra butikken om min router og jeg besluttede mig for at ringe til jeres kundeservice. Kundeservice kunne ikke hjælpe mig da de ikke kunne finde mig i systemet, men i stedet gav de mig nummeret på det reparations selskab som I benytter. Jeg ringede efterfølgende dertil, hvor de så kunne fortælle mig at min router var destrueret da I ikke reparerer routere, men jeg burde have fået en sms-besked fra butikken allerede d. 16. marts, at jeg kunne afhente en ny router i butikken. 
Om eftermiddagen d. 28. marts sendte jeg så min kæreste ned for at hente den, da jeg selv var forhindret. Han talte med en sælger som oplyste om jeres ”normale” procedure hvor I bare ombyttede routere med det samme og ikke sendte dem til reparation. Han sagde også at der stod en router og ventede på mig ude bagved og det havde der gjort siden d. 16. Han kunne så ikke udlevere den til min kæreste, trods han havde alle købs og ordre papirer med ned i butikken, samt boksen til routeren og låne telefonen.
Den låne Iphone som jeg havde fået med til at caste fra, var desuden begyndt ikke at ville oplade når den var tændt men kun delvist når den var slukket. Dette resulterede i at jeg kun kunne caste 1,5t af gangen hvorefter den så gik ud og skulle oplade slukket før man igen kunne benytte den i 1,5t. Min kæreste bad derfor om en ny over weekenden, og sælgeren beklagede at der ikke var flere iphones tilbage ude på lageret så han kunne desværre ikke ombytte den.  

Min kærese kom så ned til mig og fik en fuldmagt hvor jeg både skrev fornavne og efternavne, underskrift m.v. på os begge og gav ham lov til at hente den. 
Han gik tilbage og talte med Jane som jeg indleverede produktet til for 3 uger siden. Hun var meget arrogant overfor ham i tiltale, nærmest uforskammet, og håndligt sagde ”det dér er ikke en fuldmagt!” til det håndskrevne papir med underskrift som min kæreste havde fået med. Hun undersøgte så sagen og sagde at produktet var sendt fra reparations stedet og at den vil komme retur mandag, hvor jeg skulle holde min telefon åben for en sms for jer. 
Mht. Iphonen som han igen spurgte om, sagde Jane at der var ”masser” ude bagved, men at hun ikke kunne udlevere en ny til os så tæt på modtagelsen af den gamle router som var til reparation. 

Så blev det mandag d. 3. april og jeg havde stadig ikke hørt noget fra butikken. I dag, tirsdag d. 4. april, gik jeg så ned i butikken og talte med en sælger. Han oplyste mig igen om hvad han havde sagt til min kæreste i fredags, at der stod en ny router ude og ventede på mig. Jeg forholdte ham det som Jane havde sagt til mig, og til det sagde han at det i hvertfald aldrig havde været sådan. 

Jeg ved ikke hvad jeres ”normale” procedure er mht. reparation men I burde måske overveje at tjekke op på om alle jeres sælgere kender til denne procedure. 
Sjældent har jeg dog oplevet en SÅ dårlig service, og jeg har nu opsagt mit abonnement hos jer og afbestilt den router som så har stået klar til mig i 3 uger.